Public procurement notice: Contract Notice
Published: 2022-11-04
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Services
Procedure: Restricted procedure
CPV classification: 85150000: Medical imaging services
Submission deadline: 2027-11-01

Technical requirements: Hankinnan kohteena on magneettikuvantamispalveluiden tuottaminen HUS Diagnostiikkakeskukselle Uudenmaan, Kymsoten ja Eksoten alueille. Hankittava palvelu sisältää kaksi palvelukokonaisuutta 1) kiinteä magneettikuvantamispalvelu, joka tuotetaan Palveluntuottajan toimitiloissa ja resursseilla kiinteästi sijoitetulla magneettilaitteella ja 2) liikuteltava magneettikuvantamispalvelu (ns. magneettivaunu), joka tuotetaan Tilaajan toimitilojen yhteydessä. Palvelukokonaisuudet on jaettu maantieteellisiin osa-alueisiin.  Palveluntuottaja voi tarjota vain toiseen tai molempiin palvelukokonaisuuksiin. Kiinteän magneettikuvantamispalvelun osalta Palveluntuottaja voi tarjota palvelua yhdelle tai useammalle maantieteelliselle alueelle. Liikuteltava magneettikuvantamispalvelu käsittää koko HUS Diagnostiikkakeskuksen toiminta-alueen. Siis, mikäli palveluntuottaja osallistuu liikuteltavan magneettikuvantamispalvelun tuottamiseen, on sen tarjottava kaikkiin liikuteltavan magneettikuvantamispalvelun osa-alueisiin (osa-alueet 4–7).
Osallistumispyyntö (vaihe 1) sisältää useita osa-alueita ja osallistumishakemuksella valitaan tarjottavat osa-alueet. Jokainen tarjoaja jättää yhden osallistumishakemuksen.
Vaiheessa 2 (tarjouksen jättö) tarjoaja jättää yhden tarjouksen koskien niitä osa-alueita, jotka on vaiheessa 1 valinnut.
Dynaaminen hankintajärjestelmä on kuvattu liitteessä 5 (Hankintamenettelyn kuvaus). Osa-alueet on kuvattu tarkemmin jäljempänä ja palvelun sisällön tarkempi kuvaus on liitteessä 2 (Palvelukuvaus).
Dynaamiseen hankintajärjestelmään hyväksytään kaikki tarjoajat, jotka täyttävät osallistumispyynnön soveltuvuus- ja vähimmäisvaatimukset. Hyväksytty tarjoaja voi jättää tarjouksen (vaihe 2) vain sellaisiin osa-alueisiin, jotka se on valinnut osallistumishakemuksessa.
Sopimukset (liite 7) solmitaan hyväksyttyjen tarjoajien kanssa vaiheen 2 (tarjouksen jättö) jälkeen, kun hankintayksikkö on tehnyt hankintapäätöksen.
Hankintayksikkö käsittelee hakemukset ja ilmoittaa tarjoajille hyväksymisestä/hylkäämisestä viimeistään 15.12.2022 mennessä, ennen tarjouspyynnön julkaisua. Hankintayksikkö lähettää tarjouspyynnön hyväksytyille palveluntuottajille 29.12.2022 mennessä.
Tämä osa-alue jätetään tyhjäksi, ellei hankintayksiköllä ole tarvetta kesken dynaamisen hankintajärjestelmän ottaa uutta osa-aluetta käyttöön.
Dynaaminen hankintajärjestelmä avataan vuosittain ja hankintajärjestelmä on tällöin auki jälleen noin kolme viikkoa. Uudet tarjoajat voivat tällöin hakeutua järjestelmään ja nykyiset palveluntuottajat voivat päivittää tarjoustaan.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä. Alihankkijaa koskevat tiedot tulee antaa erillisellä liitteellä (tarjouspyynnön liite 6, joka ladataan osaksi tarjousta. Liite tulee nimetä "Alihankkijan tiedot". Nimetyt alihankkijat katsotaan tarjoajan resursseiksi. Tarjoajan on sitouduttava siihen, että nimetyt alihankkijat ovat käytettävissä hankinnan toteuttamiseen, jos tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä tarjouspyynnössä on vaadittu ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon HUSin kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin.